CELEX: 62011TJ0316
Language: lv
Date: 2011-09-16
Title: Vispārējās tiesas spriedums (piektā palāta) 2011. gada 16.septembrī. # Mathieu Kadio Morokro pret Eiropas Savienības Padome. # Kopējā ārpolitika un drošības politika - Ierobežojoši pasākumi, kas veikti saistībā ar situāciju Kotdivuārā - Naudas līdzekļu iesaldēšana - Pienākums norādīt pamatojumu. # Lieta T-316/11.

Vispārējās tiesas (piektā palāta) 2011. gada 16. septembra spriedums – Kadio Morokro/Padome
      (lieta T‑316/11)
      Kopējā ārpolitika un drošības politika – Ierobežojoši pasākumi, kas veikti saistībā ar situāciju Kotdivuārā – Naudas līdzekļu iesaldēšana – Pienākums norādīt pamatojumu
      1.                     Iestāžu akti – Pamatojums – Pienākums – Piemērojamība – Regula, ar ko nosaka dažus īpašus ierobežojošus pasākumus, kuri vērsti
            pret konkrētām personām un vienībām saistībā ar situāciju Kotdivuārā, un lēmums, ar ko atjauno šos pasākumus – Minimālās prasības
            (LESD 296. pants; Padomes Regulas Nr. 560/2005, kurā grozījumi ir izdarīti ar Regulu Nr. 330/2011, I A pielikums; Padomes
            Lēmuma 2010/656, kurā grozījumi ir izdarīti ar Lēmumu 2011/221, II pielikums) (sal. ar 20.–26., 29., 30. un 32. punktu)
      2.                     Iestāžu akti – Pamatojums – Pienākums – Piemērojamība – Regula, ar ko nosaka dažus īpašus ierobežojošus pasākumus, kuri vērsti
            pret konkrētām personām un vienībām saistībā ar situāciju Kotdivuārā, un lēmums, ar ko atjauno šos pasākumus – Nepietiekama
            pamatojuma novēršana tiesas procesa laikā – Nosacījumi – Izņēmuma apstākļi (LESD 296. pants; Padomes Regulas Nr. 560/2005,
            kurā grozījumi ir izdarīti ar Regulu Nr. 330/2011, I A pielikums; Padomes Lēmuma 2010/656, kurā grozījumi ir izdarīti ar Lēmumu 2011/221,
            II pielikums) (sal. ar 34. un 35. punktu)
      3.                     Prasība atcelt tiesību aktu – Spriedums, ar kuru tiek atcelts tiesību akts – Sekas – Daļēja regulas, ar ko nosaka dažus īpašus
            ierobežojošus pasākumus, kuri vērsti pret konkrētām personām un vienībām saistībā ar situāciju Kotdivuārā, un lēmuma, ar ko
            atjauno šos pasākumus, atcelšana – Lēmuma, ar ko atceļ regulu, stāšanās spēkā, sākot no apelācijas sūdzības iesniegšanas termiņa
            beigām vai tās noraidīšanas – Šī termiņa piemērošana attiecībā uz lēmuma atcelšanas stāšanos spēkā (LESD 264. panta otrā daļa
            un 280. pants; Tiesas Statūtu 56. panta pirmā daļa un 60. panta otrā daļa, Padomes Regula Nr. 560/2005, kurā grozījumi ir
            izdarīti ar Regulu Nr. 330/2011; Padomes Lēmums 2010/656, kurā grozījumi ir izdarīti ar Lēmumu 2011/221) (sal. ar 38. un 39. punktu)
      Priekšmets
      
         
               Prasība atcelt, pirmkārt, Padomes 2011. gada 6. aprīļa Lēmumu 2011/221/KĀDP, ar kuru groza Lēmumu 2010/656/KĀDP, ar ko atjauno
                  ierobežojošus pasākumus pret Kotdivuāru (OV L 93, 20. lpp.), un, otrkārt, Padomes 2011. gada 6. aprīļa Regulu (ES) Nr. 330/2011,
                  ar kuru groza Regulu (EK) Nr. 560/2005, ar ko nosaka dažus īpašus ierobežojošus pasākumus, kuri vērsti pret konkrētām personām
                  un vienībām saistībā ar situāciju Kotdivuārā (OV L 93, 10. lpp.), tiktāl, ciktāl tie attiecas uz prasītāju
               
            Rezolutīvā daļa:
      
         
                  1)
               
               
                  
               
               
                  	atcelt Padomes 2011. gada 6. aprīļa Lēmumu 2011/221/KĀDP, ar kuru groza Lēmumu 2010/656/KĀDP, ar ko atjauno ierobežojošus
                     pasākumus pret Kotdivuāru, un Padomes 2011. gada 6. aprīļa Regulu (ES) Nr. 330/2011, ar kuru groza Regulu (EK) Nr. 560/2005,
                     ar ko nosaka dažus īpašus ierobežojošus pasākumus, kuri vērsti pret konkrētām personām un vienībām saistībā ar situāciju Kotdivuārā,
                     tiktāl, ciktāl tie attiecas uz prasītāju Mathieu Kadio Morokro;
                  
               
            
         
                  2)
               
               
                  
               
               
                  	Lēmuma 2011/221 sekas attiecībā uz M. Kadio Morokro saglabājas līdz brīdim, kad stājas spēkā Regulas Nr. 330/2011 atcelšana;
               
            
         
                  3)
               
               
                  
               
               
                  	Eiropas Savienības Padome sedz savus, kā arī atlīdzina M. Kadio Morokro tiesāšanās izdevumus.